**POZIV NA DOSTAVU PONUDA**

POSTUPAK NABAVE S OBVEZNOM OBJAVOM

ZA NEOBVEZNIKE ZAKONA O JAVNOJ NABAVI

|  |
| --- |
| NAZIV NABAVE: |
| **Nabava opremanja restorana** |
|  |
| EVIDENCIJSKI BROJ NABAVE: |
| **ME-02** |

Zagreb, 26. srpnja 2023.

**SADRŽAJ**

[1. OPĆI PODACI 3](#_Toc125720524)

[1.1. Podaci o naručitelju 3](#_Toc125720525)

[1.2. Podaci o osobi zaduženoj za komunikaciju s ponuditeljima 3](#_Toc125720526)

[1.3. Evidencijski broj nabave 3](#_Toc125720527)

[1.4. Vrsta postupka nabave 3](#_Toc125720528)

[1.5. Predmet nabave 3](#_Toc125720529)

[1.6. Procijenjena vrijednost nabave 4](#_Toc125720530)

[1.7. Početak postupka nabave 4](#_Toc125720531)

[1.8. Poštivanje načela izbjegavanja sukoba interesa 4](#_Toc125720532)

[2. PODACI O PREDMETU NABAVE 4](#_Toc125720533)

[2.1. Opis predmeta nabave 4](#_Toc125720534)

[2.2. Količina predmeta nabave 4](#_Toc125720535)

[2.3. Tehničke specifikacije 5](#_Toc125720536)

[2.4. Troškovnik 5](#_Toc125720537)

[2.5. Mjesto isporuke 5](#_Toc125720538)

[2.6. Rok i način isporuke 5](#_Toc125720539)

[3. OBAVEZNI RAZLOZI ISKLJUČENJA PONUDITELJA 5](#_Toc125720540)

[4. UVJETI SPOSOBNOSTI KOJE MORAJU ISPUNJAVATI PONUDITELJI 6](#_Toc125720541)

[4.1. Sposobnost za obavljanje profesionalne djelatnosti 6](#_Toc125720544)

[4.2. Tehnička i stručna sposobnost 6](#_Toc125720545)

[5. KRITERIJ ZA ODABIR PONUDA 7](#_Toc125720546)

[6. PODACI O PONUDI 7](#_Toc125720547)

[6.1. Sadržaj i način izrade ponude 7](#_Toc125720548)

[6.2. Način, datum, vrijeme i mjesto dostave ponude 7](#_Toc125720549)

[6.3. Izmjena i/ili dopuna ponude i odustajanje od ponude 7](#_Toc125720550)

[6.4. Način određivanja cijene ponude 8](#_Toc125720551)

[6.5. Rok valjanosti ponude 8](#_Toc125720552)

[7. PREGLED I OCJENJIVANJE PONUDA 8](#_Toc125720553)

[7.1. Pregled i ocjena ponuda 8](#_Toc125720556)

[7.2. Pojašnjenje i upotpunjavanje 8](#_Toc125720557)

[7.3. Neuobičajeno niska cijena 9](#_Toc125720558)

[7.4. Odluka o odabiru ili poništenju 9](#_Toc125720559)

[8. UGOVARANJE 9](#_Toc125720560)

[8.1. Sklapanje ugovora 9](#_Toc125720561)

[8.2. Mogućnost izmjene ugovora 9](#_Toc125720562)

[8.3. Posebni uvjeti ugovora 10](#_Toc125720563)

[9. ROK, NAČIN I UVJETI PLAĆANJA 10](#_Toc125720564)

[10. ODREDBE KOJE SE ODNOSE NA ZAJEDNICU PONUDITELJA 10](#_Toc125720565)

[11. ODREDBE KOJE SE ODNOSE NA PODUGOVARATELJE 10](#_Toc125720566)

[12. PRILOZI I OBRASCI 11](#_Toc125720567)

# OPĆI PODACI

# Podaci o naručitelju

|  |  |
| --- | --- |
| Naziv naručitelja: | **MEANDAR jednostavno društvo s ograničenom odgovornošću za ugostiteljstvo i usluge** |
| Sjedište naručitelja: | **Ulica Matije Antuna Reljkovića 18, 44250 Petrinja** |
| OIB: | 22664045985 |
| Broj telefona: | +385 916018799 |
| Adresa elektroničke pošte: | [concordepetrinja@gmail.com](mailto:concordepetrinja@gmail.com) |

# Podaci o osobi zaduženoj za komunikaciju s ponuditeljima

|  |  |
| --- | --- |
| Ime i prezime: | Josip Pavišić |
| Broj telefona: | +385 916018799 |
| Adresa ureda: | Ulica Matije Antuna Reljkovića 18 |
| Adresa elektroničke pošte: | concordepetrinja@gmail.com |

Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se na e-mail adresu: [concordepetrinja@gmail.com](mailto:concordepetrinja@gmail.com)

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije, objašnjenja ili izmjene u vezi s uvjetima iz Poziva. Dodatne informacije i objašnjenja bit će objavljeni bez navođenja podataka o podnositelju zahtjeva na istom mjestu gdje je objavljen Poziv.

Naručitelj se pri izradi ovoga Poziva vodio poštivanjem načela razmjernosti kako bi osigurao da su sve odabrane mjere nužne i prikladne s obzirom na svrhu nabave te je odabrao kriterije za odabir ponude razmjerne veličini, prirodi i složenosti nabave i ugovora koji proizlazi iz iste. Naručitelj se također vodio poštivanjem načela jednakog postupanja i zabrane diskriminacije kako bi osigurao nepristran, objektivan i cjelovit tretman svih sudionika u svim fazama postupka nabave te nije odredio uvjete sudjelovanja na način koji bi predstavljao neopravdanu prepreku za sudjelovanje određenih (primjerice stranih) gospodarskih subjekata (diskriminatorni uvjeti sposobnosti glede stranih gospodarskih subjekata poput registracije u posebne upisnike ili posjedovanja posebnih dozvola/ovlaštenja kako bi obavljali djelatnost u RH sukladno posebnim propisima).

Ukoliko potencijalni ponuditelj ipak smatra da je bilo koji od uvjeta određen na način suprotan navedenim načelima, pozivamo takvog gospodarskog subjekta da za vrijeme roka za dostavu ponuda zatraže dodatna objašnjenja ili izmjene u vezi s uvjetima iz Poziva.

# Evidencijski broj nabave

Evidencijski broj nabave: ME-02

# Vrsta postupka nabave

Nabava se provodi temeljem pravila o provedbi postupaka nabava za neobveznike Zakona o javnoj nabavi.

Tip nabave: **roba.**

# Predmet nabave

Predmet nabave je Opremanje restorana i to konkretno, opremanje kuhinje i nabava namještaja te ploča za restoranske stolove

# Procijenjena vrijednost nabave

Procijenjena vrijednost nabave iznosi 107.513,59 EUR bez PDV-a.

# Početak postupka nabave

Postupak nabave počinje danom objave ovoga Poziva na dostavu ponuda zajedno s prilozima na internetskoj stranici [www.strukturnifondovi.hr](http://www.strukturnifondovi.hr/) .

Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), isti će biti transparentno i istovremeno objavljen kako bi svi gospodarski subjekti bili upoznati s izmjenom. U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

# Poštivanje načela izbjegavanja sukoba interesa

Sve osobe uključene u postupak nabave, kao i osobe ovlaštene za zastupanje naručitelja moraju postupati u skladu s načelima izbjegavanja sukoba interesa[[1]](#footnote-1) te se izuzimaju iz postupka nabave u slučaju spoznaje o postojanju sukoba interesa. Samo ako se sukob interesa ne može učinkovito ukloniti izuzimanjem navedenih osoba ili poduzimanjem drugih mjera, naručitelj isključuje gospodarskog subjekta iz postupka nabave.

Popis gospodarskih subjekata s kojima je naručitelj u sukobu interesa:

* CONCORDE USUGE j.d.o.o., Petrinja, OIB: 27291838058

# PODACI O PREDMETU NABAVE

# Opis predmeta nabave

Za potrebe provedbe projekta *"Adaptacija i opremanje prostora u svrhu podrške procesu jačanja gospodarske aktivnosti u gradu Petrinji“*, oznake KK.08.2.1.16.0112, naručitelj nabavlja potrebnu opremu.

Predmet nabave uključuje:

Opremanje restorana i to opremanje kuhinje i nabava namještaja te ploča za restoranske stolove.

Oprema koja se nabavlja je detaljno opisana u tehničkim specifikacijama.

Nabava nije podijeljena u grupe.

# Količina predmeta nabave

Količina predmeta nabave je definirana u **Prilogu 4** Poziva – **Ponudbeni troškovnik**.

# Tehničke specifikacije

Tehničke specifikacije predmeta nabave definirane su u **Prilogu 3** Poziva – **Tehničke specifikacije**. Ponuditelj nudi predmet nabave putem predmetne tablice koja će činiti dio ponude i kasnijeg Ugovora o nabavi, između naručitelja i odabranog ponuditelja.

Ponuditelj je dužan ponuditi svaku stavku kako je traženo u stupcu "Zahtijevane tehničke specifikacije". Ponuđeni predmet nabave je pravilan i prihvatljiv samo ako ispunjava sve zahtijevane uvjete i svojstva.

Ponude ponuditelja koji ne popune "Ponuđene tehničke specifikacije" s točnim karakteristikama ponuđene robe kao i ponude koje ne sadrže sve stavke nabave mogu biti odbačene.

Sva ponuđena roba mora biti nova i nekorištena.

# Troškovnik

Troškovnik se nalazi u **Prilogu 4** Poziva – **Ponudbeni troškovnik.** Troškovnik je izrađen u obliku tablice. Tablica mora biti popunjena na izvornom predlošku, bez mijenjanja i ispravljanja izvornog teksta i količina. Troškovnik mora biti potpisan i ovjeren od strane ponuditelja. Popunjeni troškovnik biti će prilog budućeg ugovora o nabavi, između naručitelja i odabranog ponuditelja.

# Mjesto isporuke

Mjesto isporuke je **sjedište naručitelja** na adresi MEANDAR j.d.o.o., Ulica Matije Antuna Reljkovića 20, 44250 Petrinja.

# Rok i način isporuke

Rok isporuke cjelokupnog predmeta nabave je maksimalno **120 dana** od dana sklapanja ugovora za predmet nabave.

Smatra se da je predmet nabave u cijelosti isporučenim potpisivanjem **Zapisnika o primopredaji** ili **Otpremnice** od strane naručitelja i odabranog ponuditelja.

# OBAVEZNI RAZLOZI ISKLJUČENJA PONUDITELJA

Naručitelj će isključiti ponuditelja, članove zajednice, podugovaratelje i gospodarske subjekte na čiju sposobnost se ponuditelj oslanja iz postupka nabave ako:

* je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara; ili
* nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 26,54EUR; ili
* je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne.

Naručitelj prihvaća kao dokaz da se gospodarski subjekt ne nalazi u jednoj od gore navedenih situacija potpisanu **izjavu** osobe po zakonu ovlaštene za zastupanje gospodarskog subjekta koju osoba može dati za sebe, gospodarski subjekt i sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta, a koja se dostavlja u ponudi, odnosno relevantne **ažurirane popratne dokumente** koji se izdaju ili im se može pristupiti posredstvom nadležnih tijela, odnosno javnih registara. Izjava i ažurirani popratni dokumenti ne smiju biti stariji od 6 mjeseci računavši od dana objave poziva.

Obrazac izjave nalazi se u **Prilogu 2** ovog Poziva. Izjavu potpisuje osoba po zakonu ovlaštena za zastupanje gospodarskog subjekta i dostavlja se u ponudi.

Odredbe ovoga poglavlja odnose se i na zajednicu ponuditelja i na podugovaratelje, tj. ponuditelj je za sve članove zajednice kao i za podugovaratelje prikazane u ponudi dužan dokazati da ne postoje razlozi za isključenje.

# UVJETI SPOSOBNOSTI KOJE MORAJU ISPUNJAVATI PONUDITELJI

# Sposobnost za obavljanje profesionalne djelatnosti

Svaki gospodarski subjekt u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. Kao dokaz sposobnosti ponuditelj u ponudi dostavlja izjavu osobe ovlaštene za zastupanje gospodarskog subjekta. Obrazac izjave nalazi se u **Prilog 2** ovog Poziva.

Naručitelj može u bilo kojem trenutku tijekom postupka nabave, zahtijevati od ponuditelja da prije sklapanja Ugovora o nabavi dostavi izvod iz sudskog, obrtnog, strukovnog ili drugog odgovarajućeg registra države sjedišta ponuditelja, ne stariju od tri mjeseca računajući od dana početka postupka nabave (u slučaju dostave izvoda na stranom jeziku, isti dokument mora biti dostavljen uz priloženi prijevod na hrvatski jezik).

# KRITERIJ ZA ODABIR PONUDA

Kriterij za odabir ponude je je najniža cijena. Ponuda koja ispunjava sve uvjete, a ima najnižu cijenu smatrat će se najboljom ponudom. Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati onu ponudu, koja je pristigla ranije. Naručitelj može u procesu ocjenjivanja ponuda tražiti dodatna pojašnjenja i prikladne dokaze od ponuditelja vezano uz tehničke specifikacije ponuđenog predmeta nabave.

Naručitelj će u postupku usporedbe i ocjenjivanja ponuda uspoređivati cijenu ponude bez poreza na dodanu vrijednost (PDV-a).

# PODACI O PONUDI

# Sadržaj i način izrade ponude

Ponuda je izjava volje Ponuditelja u pisanom obliku da će isporučiti predmet nabave u skladu s uvjetima i zahtjevima iz ovoga Poziva. Pri izradi ponude Ponuditelj se mora pridržavati zahtjeva i uvjeta iz Poziva te ne smije mijenjati ni nadopunjavati tekst Poziva.

Ponuditelj predaje ponudu elektroničkim putem, skeniranjem dokumentacije potpisane i ovjerene na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć. Ponuda se zajedno s pripadajućom dokumentacijom izrađuje na hrvatskom jeziku.

Ponuda mora sadržavati najmanje:

* + - popunjeni i ovjereni Ponudbeni list **(Prilog 1)**,
    - potpisanu Izjavu ponuditelja (**Prilog 2**),
    - popunjene i ovjerene Tehničke specifikacije (**Prilog 3**),
    - popunjeni i ovjereni Ponudbeni troškovnik (**Prilog 4**).

# Način, datum, vrijeme i mjesto dostave ponude

Ponuda se dostavlja elektronskim putem odnosno slanjem e-maila sa svom potrebnom dokumentacijom u prilogu, na sljedeći način:

|  |  |
| --- | --- |
| *Adresa za dostavu ponude:* | [concordepetrinja@gmail.com](mailto:concordepetrinja@gmail.com) |
| *Naslov e-maila s ponudom* | PONUDA za nabavu ME-02 |
| *Rok za dostavu ponuda:* | **2.8.2023., do 12 sati** |

# Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude te odustati od ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U slučaju odustajanja, ponuda se ne vraća ponuditelju.

# Način određivanja cijene ponude

Cijena ponude izražava se u eurima (EUR).

Ako ponuditelj iz bilo kojeg razloga ne obračunava PDV, na mjesto predviđeno za upis cijene ponude s PDV-om upisuje se isti iznos koji je upisan na mjestu predviđenom za upis cijene ponude bez PDV-a, a mjesto za upis iznosa PDV-a ostavlja se prazno. Cijena ponude piše se brojkama. Cijena ponude je nepromjenjiva tijekom trajanja Ugovora o nabavi. U cijenu ponude moraju biti uračunati svi troškovi i popusti.

Ponuditelj je dužan ponuditi, tj. upisati jediničnu cijenu (zaokruženu na dvije decimale) za svaku stavku Ponudbenog troškovnika na način kako je to određeno Ponudbenim troškovnikom, kao i upisati cijenu ponude, na način kako je to određeno u Ponudbenom listu.

Naručitelj će u postupku usporedbe i ocjenjivanja ponuda uspoređivati cijenu ponude bez poreza na dodanu vrijednost (PDV-a).

# Rok valjanosti ponude

Rok valjanosti ponude je najmanje 30 (trideset) dana od isteka roka za dostavu ponuda. Naručitelj može odbiti ponudu čija je valjanost kraća od zahtijevane. Na zahtjev naručitelja, ponuditelj može produžiti rok valjanosti svoje ponude.

# PREGLED I OCJENJIVANJE PONUDA

# Pregled i ocjena ponuda

Naručitelj nakon isteka roka za dostavu ponuda otvara i ocjenjuje dostavljene ponude u odnosu na uvjete iz Poziva na dostavu ponuda o čemu će sastaviti zapisnik. Naručitelj će između ostaloga provjeriti:

* pravovremenost ponude i jesu li dostavljeni svi obavezni dijelovi ponude,
* odsutnost osnova za isključenje,
* ispunjenje traženih kriterija za odabir gospodarskog subjekta,
* ispunjenje zahtjeva i uvjeta vezanih uz predmet nabave i tehničke specifikacije,
* računsku ispravnost ponude.

Naručitelj će na osnovu rezultata pregleda i ocjene ponuda odbiti:

* ponudu koja nije cjelovita (ne sadrži sve Pozivom propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva.

Naručitelj može odbiti ponudu čija je cijena veća od osiguranih sredstava za nabavu.

# Pojašnjenje i upotpunjavanje

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku.

Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

# Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost isporuke predmeta nabave, naručitelj može odbiti takvu ponudu. Kod ocjene cijena naručitelj uzima u obzir usporedne iskustvene i tržišne vrijednosti te sve okolnosti pod kojima će se izvršavati određeni Ugovor o nabavi.

Prije odbijanja takve ponude naručitelj mora pisanim putem od ponuditelja zatražiti objašnjenje s podacima o sastavnim elementima ponude koje smatra bitnima za izvršenje Ugovora.

# Odluka o odabiru ili poništenju

Slijedom pregleda i ocjene ponuda naručitelj će donijeti Odluku o odabiru ili Odluku o poništenju. Naručitelj će poništiti postupak nabave ako:

* nije pristigla niti jedna ponuda;
* nije zaprimio niti jednu valjanu ponudu.

Naručitelj može poništiti postupak nabave ako:

* je cijena ponude veća od osiguranih sredstava za nabavu;
* se tijekom postupka utvrdi da je dokumentacija manjkava te kao takva ne omogućava učinkovito sklapanje Ugovora (primjerice, u dokumentaciji su navedene pogrešne količine predmeta nabave);
* su nastale značajne nove okolnosti vezane uz projekt za koji se provodi nabava (primjerice, projekt nije odobren).

Odluku o odabiru ili Odluku o poništenju naručitelj objavljuje na istom mjestu gdje je objavljen poziv na dostavu ponuda ([www.strukturnifondovi.hr](http://www.strukturnifondovi.hr)).

# UGOVARANJE

# Sklapanje ugovora

Naručitelj će, ukoliko je Odluka o odabiru donesena, s odabranim ponuditeljem sklopiti Ugovor o nabavi. Ugovor će biti sklopljen u skladu s uvjetima ovog Poziva na dostavu ponuda i odabrane ponude.

Ugovor o nabavi sadržava najmanje sljedeće podatke:

* naziv, adresa, OIB (ID ako je primjenjivo) naručitelja i odabranog ponuditelja,
* opis predmeta nabave koji mora jasno proizlaziti iz odabrane ponude,
* podatke o iznosu Ugovora koji odgovara iznosu odabrane ponude,
* način i rokove plaćanja.

# Mogućnost izmjene ugovora

Izmjene Ugovora o nabavi odnosno mogućnost sklapanja aneksa Ugovoru moguće su samo u slučaju nastanka nepredvidljivih okolnosti koje su nastupile nakon stupanja na snagu Ugovora, a za koje nije odgovorna ni jedna ugovorna strana, ukoliko je zadovoljen uvjet da su izmjene nužne za uredno izvršenje Ugovora.

Izmjene Ugovora moguće su isključivo uz predočenje razloga potrebe za izmjenom te uz izričitu pisanu suglasnost naručitelja.

# Posebni uvjeti ugovora

Nije primjenjivo.

# ROK, NAČIN I UVJETI PLAĆANJA

Način plaćanja:

Plaćanje dobavljaču je 50 % avansno, po sklapanju ugovora, a 50 % po uspješno izvršnoj isporuci.

# ODREDBE KOJE SE ODNOSE NA ZAJEDNICU PONUDITELJA

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s naručiteljem. U slučaju dostave ponude zajednice gospodarskih subjekata u ponudi dostavlja popunjeni i ovjereni ponudbeni list (**Prilog 1B**) ovog Poziva na dostavu ponuda.

Svaki član zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski, obrtni, strukovni ili drugi odgovarajući registar, a svi zajedno dužni su dokazati (kumulativno) zajedničku sposobnost ostalim navedenim dokazima sposobnosti. U zajedničkoj ponudi mora biti navedeno koji će dio Ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća ponuditelju, a ponuditelj dalje svakom članu zajednice ponuditelja za onaj dio Ugovora o nabavi koji je on izvršio.

# ODREDBE KOJE SE ODNOSE NA PODUGOVARATELJE

Ako gospodarski subjekt namjerava dati dio Ugovora o nabavi u podugovor jednom ili više pod-ugovaratelja, dužni su u ponudi navesti sljedeće podatke: a) Naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podugovaratelja; b) Predmet, i postotni dio Ugovora o nabavi koji se daje u podugovor. Ako ponuditelj ne dostavi podatke o podugovaratelju, smatra se da će cjelokupni predmet nabave izvršiti samostalno.

Odabrani ponuditelj smije tijekom izvršenja Ugovora o nabavi mijenjati podugovaratelja za onaj dio koji je dao u podugovor samo uz pristanak naručitelja. Ako se nakon sklapanja Ugovora o nabavi mijenja podugovaratelj, pod uvjetom da je naručitelj pristao na to, odabrani ponuditelj mora naručitelju u roku od 5 dana od dana pristanka dostaviti gore spomenute podatke definirane ovom točkom Poziva na dostavu ponuda.

Naručitelj neposredno plaća ponuditelju, a ako se dio Ugovora o nabavi daje u podugovor, tada za isporučevine koje će pružiti podugovaratelj, naručitelj neposredno plaća podugovaratelju.

Sudjelovanje podugovaratelja ne utječe na odgovornost ponuditelja za izvršenje Ugovora o nabavi.

U slučaju da ponuditelj namjerava dati dio Ugovora o nabavi u podugovor jednom ili više podugovaratelja za svakog podugovaratelja u ponudi dostavlja popunjeni i ovjereni ponudbeni list (Prilog 1C) ovog Poziva na dostavu ponuda.

# PRILOZI I OBRASCI

Prilog 1 – Ponudbeni list

Prilog 2 – Izjava ponuditelja

Prilog 3 – Tehničke specifikacije

Prilog 4 – Ponudbeni troškovnik

1. Naručitelj je obvezan postupati po načelu izbjegavanja sukoba interesa što znači da se iz postupka, što uključuje i sklapanje ugovora trebaju izuzeti osobe koje su u sukobu interesa u odnosu na povezana društva i povezane osobe. Sukob interesa između naručitelja i povezanih subjekta obuhvaća situacije kada predstavnici naručitelja koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to ako predstavnik naručitelja istodobno obavlja upravljačke poslove u povezanom subjektu, ili ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5%. [↑](#footnote-ref-1)